Борбу против окупатора у Југославији повела су два покрета. Један је био четнички покрет Пуковника Драгољуба Драже Михаиловића, који ће убрзо постати легална југословенска војска призната од краља Петра II Карађорђевића и југословенске избегличке Владе у Лондону, те ће јој бити додељено име Југословенска војска у отаџбини, а пуковнику Михаиловићу чин генерала и место министра војног. Други покрет је био партизански, који је покренула Комунистичка партија Југославије, а чијем се челу нашао Јосип Броз Тито. Ова два покрета су најпре међусобно сарађивала, да би убрзо дошло да разлаза због идеолошких неслагања, која су проузроковала грађански рат.